

|  |  |
| --- | --- |
| http://www.os-bled.si/files/2014/05/New-Picture-4.pnghttp://www.os-bled.si/files/2014/05/New-Picture-4.pngizbirni predmeti v šolskem letu 2016/2017Ponujeni izbirni predmeti |  |

**IZBIRNI PREDMETI V ŠOLSKEM LETU 2016/2017**

Pripravili smo seznam izbirnih predmetov po razredih. Učenec izbere dve uri pouka izbirnih predmetov tedensko, lahko pa tudi tri ure, če s tem soglašajo njegovi starši.

Učenec, ki obiskuje **glasbeno šolo z javno veljavnim programom, je lahko oproščen sodelovanja pri izbirnem predmetu, če starši pisno zaprosijo za oprostitev**. Izbirni predmeti so **obvezni in se ocenjujejo številčno z ocenami od 1 do 5**.

|  |  |  |  |
| --- | --- | --- | --- |
| Zap.št. | **Predmet**  | **Kdo poučuje** | Razred |
|
|
| **7. R** |
|  | Likovno snovanje I - LS1 | Hočevar Mateja | 7 |
|  | Obdelava gradiv: les - OGL | Jordan Helena | 7 |
|  | Šport za sprostitev - ŠSP | Breščak Jernej | 7 |
|  | Urejanje besedil - UBE | Miklavčič - Jenič Antonija | 7 |
|  | Nemščina I - NI1 | Sovič Kirm Nataša | 7 |
|  | Vzgoja za medije - TIS | Marija Andrejčič | 7 |
|  | Verstva in etika I – VE1 | Franc Ocvirk | 7 |
|  | Gledališki klub - GKL | Urška Bučar | 7 |
| **8. R** |
| 1. | Izbrani šport ODBOJKA - IŠP | Kovač Igor | 8 |
| 2. | Likovno snovanje II - LS2 | Hočevar Mateja | 8 |
| 3. | Obdelava gradiv: US | Jordan Helena | 8 |
| 4. | Nemščina II - NI2 | Sovič Kirm Nataša | 8 |
| 5. | Računalniška omrežja - ROM | Miklavčič - Jenič Antonija | 8 |
| 6. | Verstva in etika II – VE2 | Franc Ocvirk | 8 |
| **9. R** |
| 1. | Likovno snovanje III - LS3 | Hočevar Mateja | 9 |
| 2. | Multimedija - MME | Miklavčič - Jenič Antonija | 9 |
| 3. | Nemščina III - NI3 | Sovič Kirm Nataša | 9 |
| 4. | Šport za zdravje - ŠZZ | Kovač Igor | 9 |
| 6. | Verstva in etika III – VE3 | Franc Ocvirk | 9 |
| 7. | Retorika - RET | Greta Košmrl | 9 |
| 8. | Šolsko novinarstvo - ŠNO | Marija Andrejčič | 9 |
| 9. | Poskusi v kemiji | Nada Medle Kovačevič | 9. |

|  |
| --- |
| **7.RAZRED** |

**LIKOVNO SNOVANJE 1**

**Cilji:**

* razvoj domišljije, likovnega spomina, predstavljivosti in zmožnosti opazovanja;
* razvoj odnosa do likovnih stvaritev in likovne kulturne dediščine;
* razumevanje sodobne vizualne komunikacije;
* priprava učenca za sodelovanje v kulturnem življenju ožjega in širšega okolja.

**Kaj:**

* linearni elementi in površine
* pisava (inicialka)
* risba in kompozicija
* strip
* komponiranje barvnih ploskev z računalnikom
* kompozicija in kip
* moda (oblačila iz odpadnih materialov)

 **Bonus vsebine:**

* obisk v šoli – umetnik, ki nam razkrije svojo ustvarjalnost in/ali
* ogled modne revije in vpogled v delo modnega oblikovalca

**OBDELAVA GRADIV LES**

Izbirni predmet obdelava gradiv omogoča učencem poglobitev in povezovanje znanj s področja tehnike in tehnologije, okoljske vzgoje in drugih. Vsebinsko se predmet navezuje na tehniko in tehnologijo in je prilagojen otrokovim sposobnostim in interesom.

**Opredelitev predmeta in vsebina**

Učenci spoznavajo gradiva ob oblikovanju in izdelavi predmetov. Na ta način spoznavajo principe oblikovanja, načrtovanja, obdelovalne postopke, ugotavljajo lastnosti gradiv, izbirajo ustrezna orodja in stroje. Svoj izdelek primerjajo z izdelki sošolcev in profesionalno izdelanimi. Ovrednotijo uporabnost izdelka in njegovo estetsko vrednost. Ob obdelavi gradiv se navajajo na varno uporabo orodij in strojev. Ob načrtovanju si krepijo ustvarjalno samozavest, prostorske predstave, zbirajo in uporabljajo pridobljena znanja z različnih področij. Ob izdelavi izdelkov se navajajo na delo v skupini; sodelovanje, razdeljevanje vlog, prevzem odgovornosti, nudenje pomoči in prednosti, uveljavljanje svoje zamisli,… Pridobijo si izkušnje iz resničnega sveta, urijo motoriko rok in telesa.

Z uspešnim delom in končanim izdelkom oblikujejo pozitivno samopodobo.

**ZAKAJ** šola ponuja izbirni predmet **Obdelava gradiv**?

* ker sledi vašim interesom
* ker skrbi za vaš vsestranski razvoj
* ker vam želi nuditi širša znanja s področja poznavanje gradiv kot

 so: les, umetne snovi, kovine, papirna gradiva, kompoziti,

 gradbeni materiali, usnje, slama.

* ker vam želi omogočiti praktično izdelavo raznih uporabnih in

 dekorativnih izdelkov

* ker imamo opremljeno tehnično delavnico ter zagotovljene druge materialne in kadrovske pogoje
* ker ugotavljamo, da se vsako leto kar nekaj otrok odloči za nadaljnje šolanje v poklicnih in strokovnih šolah
* ker zaupamo v vas in verjamemo, da boste nekoč priznani strokovnjaki

**UČENCI**, pri izbirnem predmetu **Obdelava gradiv** boste:

* usmerjali svojo radovednost v iskanje tehničnih in tehnoloških rešitev v domačem okolju
* ob oblikovanju in izdelavi predmetov spoznavali različna gradiva
* izdelovali izdelke, ki bogatijo vaše okolje in so uporabni ter zabavni
* spoznali načine načrtovanja predmetov in obdelovalne postopke
* uporabljali ročna orodja in preproste stroje za obdelavo gradiv in ugotavljali lastnosti gradiv
* pokazali okolici svojo ustvarjalno sposobnost
* spoznali osnove ekonomike in trženja

Pri pouku prevladuje individualno praktično delo in delo v majhnih skupinah.

Načrtovana je izvedba dejavnosti na Šolskem centru v NM in v obratu za predelavo umetnih snovi.

Izbirni predmet **OBDELAVA GRADIV –LES** je namenjen učencem 7.r.

**  **

**ŠPORT ZA SPROSTITEV**

**Splošni cilji:**

- skrb za skladen telesni razvoj in navajanje na zdrav način življenja

- usvajanje in izpopolnjevanje športnih znanj

- krepitev samozavesti in zaupanja vase

- oblikovanje pozitivnih učinkov vadbe in pozitivno doživljanje športa

**Operativni cilji:**Telesni razvoj, razvoj gibalnih in funkcionalnih sposobnosti

- razvijati moč, hitrost, koordinacijo, gibljivost, ravnotežje, natančnost

- oblikovati skladno postavo

- aerobne naloge v naravi

Usvajanje in spopolnjevanje športnih znanj

- seznanjanje z novimi športnimi panogami

Seznanjanje s teoretičnimi vsebinami

- razumeti pomen telesne vadbe, obremenitve, sproščanja, spremljanja telesne teže

Prijetno doživljanje športa, oblikovanje in razvoj stališč, navad in načinov ravnanja

- oblikovati odgovoren odnos do zdravja

- sprostitveni vpliv športa

- pravilen odnos do narave

**Vsebina predmeta**

Splošna kondicijska priprava

* vaje za vzdrževanje in razvoj različnih pojavnih oblik moči, hitrosti, koordinacije gibanja, gibljivosti in vzdržljivosti
* osnovne zakonitosti športne vadbe
* različni programi kondicijske priprave

**Praktične in teoretične vsebine naslednjih športnih panog:**

* atletika
* kolesarjenje
* košarka
* odbojka
* nogomet
* planinarjenje
* smučanje in nekatere zimske dejavnosti
* športno plezanje
* plavanje

**Organizacija**

Izbirni predmet »Šport za sprostitev« je enoletni program, ki obsega 35 ur pouka. Pouk poteka enkrat tedensko v okviru rednega urnika. Nekatere vsebine, ki jih je možno opraviti le v strnjeni obliki, lahko potekajo zunaj urnika in zunaj šole. Ocenjevanje izbirnih predmetov je številčno od 1 do 5.

**UREJANJE BESEDIL**

***Predmet računalništvo je ciljno naravnan. Pri predmetu učenci in učenke:***

spoznavajo osnovne pojme računalništva ter vlogo in pomen računalniške tehnologije v sodobni družbi, spremljajo razvoj računalniške tehnologije, pridobivajo temeljna znanja, spretnosti in navade za učinkovito in uspešno uporabo sodobne računalniške tehnologije za zadovoljevanje svojih in družbenih potreb, razvijajo komunikacijske zmožnosti, oblikujejo stališča do pridobljenih informacij in krepijo merila za doživljanje in vrednotenje lepega, razvijajo sposobnosti za učinkovito in estetsko oblikovanje informacij, pridobivajo sposobnost samostojnega reševanja problemov, razvijajo sposobnost in odgovornost za sodelovanje v skupini ter si krepijo pozitivno samopodobo, razvijajo pravilen odnos do varovanja lastnine (avtorske pravice) in osebnosti (zaščita podatkov), bogatijo svoj jezikovni zaklad in skrbijo za pravilno izražanje.

**Osnove informatike in računalništva**

 Predstaviti informacijo, razlikovati programsko in strojno opremo računalnika in opisati naloge, našteti enote strojne opreme računalnika in razložiti uporabo.

**Obdelava podatkov in komuniciranje z uporabo informacijske tehnologije**

Izbrati ustrezen računalniški program in ga zagnati v grafičnem operacijskem sistemu, v programu izbrati in uporabiti ustrezen ukaz.

Učenci izdelajo seminarsko nalogo.

**NEMŠČINA 1**

Življenje poteka vse hitreje in z globalnostjo sveta postaja vsaka dodana vrednost, s katero se posameznik na trgu dela razlikuje od ostalih, pomembna. Ena takšnih je tudi znanje tujih jezikov. Čedalje več poslovnih stikov poteka s tujimi podjetji, študij v tujini nam lahko prinese nekaj dodatnih točk pri iskanju zaposlitve, celo na razpis za nepovratna sredstva se lahko prijavimo v tujino, raznorazne delavnice in seminarji potekajo v množici tujih jezikov in znanje nemščine (poleg angleščine) nam lahko tu odpre vrata priložnosti nekoliko širše.

Vsi poznamo »cajtng«, »zokne«, »vaservago« ipd., saj je to za sabo pustila avstroogrska vladavina ali pa gre npr. za kalke iz žargona. Pri učenju nemščine se bomo v dveh šolskih urah na teden srečali s še mnogimi znanimi besedami, nekatere so zelo podobne slovenskim »starinskim« izrazom, druge so bolj sorodne z angleščino ali pa npr. francoščino.

Pri izbirnem predmetu Nemščina 1 bomo z učenci sedmega razreda stopili v prvi stik z nemškim jezikom, ki je že zgodovinsko povezan z našo deželo. Učenci se bodo naučili predstaviti sebe, koliko so stari, kako izgledajo, od kod prihajajo in ali imajo brate ali sestre. Predstaviti bodo znali tudi svojo družino. Povedati se bodo naučili, kateri predmet imajo v šoli najraje in kako pogosto ga imajo. Znali bodo povedati, kdaj imajo rojstni dan, koliko je ura, kateri dan v tednu je, ipd. In vse to v nemškem jeziku.\*

\*Vsebinski opisi so le okvirni in lahko prehajajo med posameznimi letniki. Znotraj omenjenih tematskih sklopov se ne učimo le besed in komunikacijskih vzorcev temveč spoznavamo tudi slovnične strukture.

Izbirni predmet bo potekal dvakrat tedensko po eno šolsko uro. Od učencev se pričakuje redno opravljanje domačih nalog in sprotno utrjevanje snovi ter sodelovanje pri pouku.

**VZGOJA ZA MEDIJE: TISK**

**Opredelitev predmeta**

Je del sklopa tistih obveznih izbirnih predmetov (tisk, radio in televizija), ki nadgrajuje predmet slovenščina. Vsebine enoletnih sklopov se med seboj dopolnjujejo, možno pa je, da se učenci seznanijo samo z enoletnim sklopom, ali pa katerega preskočijo.

Razlogov za uvajanje tega predmeta je veliko:

* popolna medijska zasičenost sodobnih družb,
* naraščanje pomena informacij,
* velik ideološki vpliv medijev,
* naraščanje pomena informacij,
* visoka raven medijske produkcije,
* prevlada vizualne komunikacije,
* izobraževanje mladih za izzive prihodnosti,
* nacionalni in internacionalni pritiski na privatizacijo informacij,
* deregulacija tiska in RTV sistemov.

**Splošni cilji predmeta**

* učenci spoznavajo različne tiskane medije
* spoznavajo skupne značilnosti množičnih medijev,
* razlike med različnimi načini in oblikami sporočanja,
* novinarska, umetniška, publicistična besedila,
* dokumente, fotografije, vidro, filme, glasba in internet
* znajo razlikovati oglaševanje ter propagando od novinarskega sporočanja,
* izdelajo svoj časopis.

**Iz vsebine predmeta**

Povezuje se z drugimi predmetnimi področji: z vzgojo za medije (adio in TV), s šolskim novinarstvom, računalništvom…

**Organizacija pouka**

Je triletni program (Tisk, Radio in TV), ki je namenjen učencem zadnje triade OŠ in spada med OIP (v nadaljevanju obvezne izbirne predmete ). Predmetu je namenjenih 35 ur letno. Učenci ga lahko obiskujejo eno, dve ali tri leta, odvisno od njegovih interesov.

Posebnost predmeta: nekaj ur bo izpeljano v oblik blok ur, saj si bomo ogledali lokalne časopisne hiše.

**VERSTVA IN ETIKA 1**

Okvirna kategorija obravnave je S V E T. Predstavljena bo vsa njegova verska raznolikost, vodilni motiv pa je navajanje in usposabljanje za dojemanje raznolikosti verstev. ( Verstva sveta, svetovi verstev ).

Izhajali bomo iz verstva našega okolja. Na ravni konkretnih življenjskih vprašanj bo sledilo soočanje z različnostjo vzorov in vzornikov, iskanje lastne enkratnosti ob spoznavanju in sprejemanju različnosti drugih.

**GLEDALIŠKI KLUB**

Izbirni predmet je enoletni. Namenjena mu je 1 ura tedensko, torej 35 ur letno.

Predmet izhaja iz dramske vzgoje pri pouku književnosti v šoli. Dopolnjuje jih z novimi vsebinami in besedili. Predmet je povezan tudi s poznavanjem aktualnih dogodkov v slovenskih gledališčih.

Predmet si lahko izberete, če vas zanima:

• gledališka igra,

• nastanek gledališke igre,

• ozadje gledališča,

• zabava v gledališču,

• zaposleni v gledališču,

• ustvarjanje v gledališču,

• predvsem pa IGRANJE V GLEDALIŠKI PREDSTAVI.

Učenci pri pouku pridobivajo bralno in gledališko kulturo – naklonjenost do branja

dramskih besedil ter gledaliških aktivnosti in obiskovanja gledaliških predstav, oblikujejo si stališča za prepoznavanje kakovostne predstave (vzgoja gledališkega občinstva), cenijo gledališko ustvarjalnost drugih narodov, razvijajo zanimanje za sprejemanje različnih gledaliških predstav (mladinsko gledališče in gledališče za odrasle, lutkovno gledališče, ulično

gledališče, variete) in spoznavajo gledališče kot sintezo različnih umetnosti.

|  |
| --- |
| **8. RAZRED** |

**IZBRANI ŠPORT – ODBOJKA**

**Opredelitev predmeta**

* Učenci naj razvijejo gibalne sposobnosti do stopnje, ki jih omogoča uspešno igranje odbojke (hitrost, eksplozivno moč, koordinacijo, orientacijo, v polju in ob mreži, natančnost podaj in sprejema servisa).
* Učenci naj spoznajo šport in njegove značilnosti (izraze in pojme, ki so

 povezani z odbojko, pravila odbojke, sodniške znake in njihov pomen, možnosti tekmovalnega in rekreativnega ukvarjanja z odbojko.

* Učenci naj si oblikujejo stališča in navade (odnos do soigralcev, tekmecev, odločnost, vztrajnost).

**Cilji predmeta**

* Vplivati na razvoj psihofizičnih in funkcionalnih sposobnosti,
* pozitivno doživljanje športa, ki bogati posameznika,
* učenci si oblikujejo stališča in vrednostni odnos do športa kot kulturne sestavine človekovega življenja,
* doprinesti k splošnemu biološkemu razvoju in k formiranju pozitivnih moralnih in voljnih lastnosti,
* koordinirano izvajanje gibanj (pravilnost izvedbe, usklajenost gibanja
* rok in pravilnost nog),
* učenci spoznajo odbojko in njene značilnosti,
* zagotoviti koristno vadbo, ki bo zabavna in jih bo odvračala od vplivov
* posameznih sredin ter jih usmerila v pravilen razvoj.

**Vsebina predmeta**

* Elementarne igre, s katerimi razvijamo hitrost, agilnost, orientacijo v prostoru, sodelovanje v igri,
* odbijanje žoge z zgornjim in spodnjim odbojem v različnih položajih in v različne smeri,
* izpopolnjevanje spodnjega in zgornjega odboja ter servisa,
* napadalni udarec in blok,
* pravila mini odbojke, odbojke na mivki in odbojke ter sojenje, pisanje enostavnega zapisnika, vodenje moštva,
* odbojka s prilagojenimi pravili:

 - igra 3:3, 4:4,

 - igra na skrajšanem igrišču,

 - turnir trojk,

* odbojka 6:6 v različnih sistemih.

**Organizacija**

Predmet se bo izvajal v 8. razredu. Sodelujejo lahko učenke in učenci. Izvaja se 1 x tedensko, skupaj 35 ur. Izjemoma se lahko izvaja v strnjeni obliki. Ocenjevanje je številčno od 1 do 5.

**LIKOVNO SNOVANJE 2**

**Cilji:**

* uporaba različnih likovnih tehnik, kombinacije in združevanje le-teh;
* utrditev smisla za estetiko, lepoto in ustvarjalno ter uporabno umetnost;
* razvoj domišljije in inovativnosti;
* smisel opazovanja in zaznavanja;
* razvoj odnosa in razumevanja lastnih in tujih likovnih stvaritev.

**Kaj:**

* umetnost oblikovanja prostora
* od pojma do znaka(moj zaščitni znak)
* likovni prostor
* umetniška grafika (suha igla)
* vidno – vizualno ravnotežje
* plakat (industrijska grafika)
* glasba in likovni motiv (slikanje po glasbi)
* gibanje točke in črte (digitalna fotografija)

**Bonus vsebine:**

* obisk v šoli – grafik, ki obvlada tehnike globoke tiska in/ali
* ogled dela grafičnega oblikovalca v tiskarni

**OBDELAVA GRADIV: UMETNE SNOVI**

**Pri tem predmetu** obdelujemo predvsem umetne snovi, z njimi pa še druga gradiva, ki so potrebna za izdelavo predmetov, kot so: usnje, tekstil, slama, papirna in lesna gradiva, lahko pa tudi mehkejša kovinska gradiva v obliki pločevine in žice. Pri izdelavi predmetov lahko uporabijo tudi električni spajkalnik in grelnik z vročim zrakom. Eden od izdelkov naj nastane z delitvijo dela. Poleg obrtniškega spoznajo tudi industrijski način proizvodnje.

Spoznajo nastanek in lastnosti kompozitnih gradiv.

Pri delu učenci samostojno uporabljajo priročnike in druge vire informacij. Iščejo lastne rešitve pri konstruiranju predmetov ter sodelujejo pri organizaciji delovnega mesta in proizvodnega procesa. Konstruirajo in oblikujejo uporabne in dekorativne predmete tako, da uporabijo znanja, ki so jih pridobili pri predmetu tehnika in tehnologija in znanja iz naravoslovnih predmetov.

V učne enote so vključeni elementi organizacije dela, planiranja proizvodnje in ekonomike.

Pouk je organiziran v ustrezno opremljenih šolskih delavnicah. Posebna pozornost je namenjena varstvu pri delu.

Cilji in vsebine se lahko povezujejo in dopolnjujejo s cilji in vsebinami tehničnih in naravoslovnih dni.

## Splošni cilji predmeta

Učenci:

· **načrtujejo** predmete iz različnih gradiv in pri tem uporabijo oziroma sami izdelajo tehnično

 in tehnološko dokumentacijo

· smotrno **organizirajo** delovno mesto in spoznavajo nevarnosti pri delu. Uporabljajo

 sredstva in dosledno upoštevajo ukrepe za varno delo

· **spoznajo** elemente proizvodnega procesa

· **konstruirajo in izdelajo** preproste predmete iz različnih gradiv ter primerjajo načine

 obdelav posameznih gradiv

· **razvijajo spretnosti in sposobnosti** za različne obdelave

· ob delu **pravilno izbirajo in uporabljajo** orodja za obdelavo različnih gradiv

· spoznajo pravila varnega obnašanja v delavnici, **uporabljajo sredstva za osebno zaščito**

· **za merjenje** izbirajo merilne postopke in ustrezne merilne priprave in pripomočke

· **vzdržujej**o obdelovalna orodja

· **vrednotijo** svoje delo in predmete dela, ocenijo funkcionalnost in videz izdelka

· **določijo ceno** izdelka ter ocenijo močnost prodaje

· spoznavajo **organizacijo dela**

· **razvijajo** pravilen odnos do dela in varstva okolja

**NEMŠČINA 2**

Prvo leto učenja nemščine zahteva še veliko prilagajanja in navajanja na nov jezik. V osmem razredu (pri izbirnem predmetu Nemščina 2) pa se naučijo govoriti tudi o svojem okolju, kje živijo, katere prostore ima njihov dom, kaj počno v prostem času, spoznali bodo tudi nekaj računalniških izrazov ter se naučili povedati, kako se počutijo, če jih kaj boli, svetovati v primeru slabega počutja, poimenovati dele telesa in več o prehranjevanju.–V osmem razredu je poudarek na celostnih besedilih že veliko večji, zato se spreminjajo tudi tehnike branja in sposobnost razumevanja besedil, tudi če jih ne razumemo najbolje.\*

\*Vsebinski opisi so le okvirni in lahko prehajajo med posameznimi letniki. Znotraj omenjenih tematskih sklopov se ne učimo le besed in komunikacijskih vzorcev temveč spoznavamo tudi slovnične strukture.

Izbirni predmet bo potekal dvakrat tedensko po eno šolsko uro. Od učencev se pričakuje redno opravljanje domačih nalog in sprotno utrjevanje snovi ter sodelovanje pri pouku.

**RAČUNALNIŠKA OMREŽJA**

***Predmet računalništvo je ciljno naravnan. Pri predmetu učenci in učenke:***

spoznavajo osnovne pojme računalništva ter vlogo in pomen računalniške tehnologije v sodobni družbi, spremljajo razvoj računalniške tehnologije, pridobivajo temeljna znanja, spretnosti in navade za učinkovito in uspešno uporabo sodobne računalniške tehnologije za zadovoljevanje svojih in družbenih potreb, razvijajo komunikacijske zmožnosti, oblikujejo stališča do pridobljenih informacij in krepijo merila za doživljanje in vrednotenje lepega, razvijajo sposobnosti za učinkovito in estetsko oblikovanje informacij, pridobivajo sposobnost samostojnega reševanja problemov, razvijajo sposobnost in odgovornost za sodelovanje v skupini ter si krepijo pozitivno samopodobo, razvijajo pravilen odnos do varovanja lastnine (avtorske pravice) in osebnosti (zaščita podatkov), bogatijo svoj jezikovni zaklad in skrbijo za pravilno izražanje

***Osnove informatike in računalništva***

Razložiti, kaj pomeni za kvaliteto informacije preveč oziroma premalo podatkov,

razložiti vpliv napačnih oziroma narobe razumljenih podatkov na kvaliteto

informiranja, našteti temeljne vrste programske opreme računalnika in razložiti, zakaj jih uporabljamo.

***Obdelava podatkov in komuniciranje z uporabo informacijske tehnologije***

Z urejevalnikom besedil dopolniti besedilo in ga urediti, z risarskim programom izdelati nezahtevno predmetno računalniško sliko in jo vriniti v besedilo, uporabiti ustrezen risarski program za dopolnitev že izdelane računalniške slike,vnesti in oblikovati podatke v preglednico, narisati ustrezen grafikon in ga vriniti v besedilo.Učenci izdelajo predstavitev.

**VERSTVA IN ETIKA 2**

Težiščna kategorija obravnave je S K U P N O S T. Spraševali se bomo o skupnostih, v katerih živimo, po pogojih in posledicah skupnega življenja. V ospredju bodo verske skupnosti, njihov odnos do drugih skupnosti, vrednote in etika medčloveških odnosov različnih verstev.

Osmi razred bo po vsebini središčen pri obravnavanju verstev. Posebna pozornost bo namenjena vključevanju "življenjskih tem" kot so: družina, prijateljstvo, ljubezen, spolnost, solidarnost v stiskah, delo in poklic.

|  |
| --- |
| **9. RAZRED** |

**LIKOVNO SNOVANJE 3**

**Cilji:**

* zmožnost kritičnega opazovanja prostora in ureditev le-tega;
* razvoj odnosa do likovnih stvaritev in lastne ustvarjalnosti;
* priprava učenca za sodelovanje na širšem kulturnem in likovno-ustvarjalnem okolju.

**Kaj:**

* načrtovanje prostorskih sprememb v domačem kraju (računalniško oblikovanje in digitalna fotografija)
* kip in ambient (instalacija)
* zlati rez (minor, major)
* vizualni mediji - fotografija
* aspektiva in anamorfoza (obrnjena perspektiva in popačenje)

**Bonus vsebine:**

* obisk v šoli – fotograf, ki obvlada »digitalce, analogne fotoaparate, starince…« in/ali
* ogled TV studia

**MULTIMEDIJA**

***Predmet računalništvo je ciljno naravnan. Pri predmetu učenci in učenke:***

spoznavajo osnovne pojme računalništva ter vlogo in pomen računalniške tehnologije v sodobni družbi, spremljajo razvoj računalniške tehnologije, pridobivajo temeljna znanja, spretnosti in navade za učinkovito in uspešno uporabo sodobne računalniške tehnologije za zadovoljevanje svojih in družbenih potreb, razvijajo komunikacijske zmožnosti, oblikujejo stališča do pridobljenih informacij in krepijo merila za doživljanje in vrednotenje lepega, razvijajo sposobnosti za učinkovito in estetsko oblikovanje informacij, pridobivajo sposobnost samostojnega reševanja problemov, razvijajo sposobnost in odgovornost za sodelovanje v skupini ter si krepijo pozitivno samopodobo, razvijajo pravilen odnos do varovanja lastnine (avtorske pravice) in osebnosti (zaščita podatkov), bogatijo svoj jezikovni zaklad in skrbijo za pravilno izražanje.

***Osnove informatike in računalništva***

Naštejejo različne medije za predstavitev informacije in primere, kjer jih uporabljamo, razložijo, zakaj je multimedijska predstavitev informacije bolj kvalitetna od monomedijske.

***Obdelava podatkov in komuniciranje z uporabo informacijske tehnologije***

Predstaviti informacijo z več mediji, izdelati preprosto računalniško predstavitev informacije, uporabiti slikovne in druge podatke iz omrežja internet, jih ovrednotiti, dopolniti in vključiti v svojo predstavitev, opisati področja, kjer so uporabljali računalnik.

**NEMŠČINA 3**

V tretjem letu učenja nemščine, ko so učenci že mnogo bolj odrasli, tik pred vstopom v srednjo šolo, pa bomo osvojeno znanje iz prejšnjih let nadgradili z »nakupovanjem«, se podali v naravo in tam spoznali nekaj rastlinskih vrst, razpravljali o pomenu ekološkega obnašanja ter se obrnili navznoter – se pogovarjali o čustvovanju, občutjih in počutjih: zaljubljenosti, veselju, sreči, jezi, besu, žalosti ... Naučili se bomo tudi napisati preprosto opravičilo, življenjepis, kratko prošnjo za delovno mesto ipd. Z omenjenimi veščinami in znanji bodo učenci dobro opremljeni za osnovno komunikacijo v nemškogovoreči deželi ali na primer prijavo na tečaj nemščine v nemškem jeziku.

(Vsebinski opisi so le okvirni in lahko prehajajo med posameznimi letniki. Znotraj omenjenih tematskih sklopov se ne učimo le besed in komunikacijskih vzorcev temveč spoznavamo tudi slovnične strukture.)

Izbirni predmet bo potekal dvakrat tedensko po eno šolsko uro. Od učencev se pričakuje redno opravljanje domačih nalog in sprotno utrjevanje snovi ter sodelovanje pri pouku.

**ŠPORT ZA ZDRAVJE**

**Opredelitev predmeta**

* Učenci naj razvijajo gibalne in funkcionalne sposobnosti,
* z izbranimi nalogami naj oblikujejo skladno postavo in ohranjajo pravilno telesno držo,
* učenci opravljajo dalj časa trajajoče gibalne naloge aerobnega značaja v naravi,
* učenci izpopolnjujejo športno znanje tistih športov rednega učnega načrta športne vzgoje, ki ponujajo možnost poznejših dejavnosti v prostem času,
* razumejo odzivanje organizma na napor, spoznajo primerno prehrano ob določenih športnih dejavnostih, pomen nadomeščanja izgubljene tekočine, škodljivost dopinga,
* razumejo pomen redne športne vadbe in primerne prehrane za zdravje in dobro počutje,
* učenci doživljajo sprostitveni vpliv športne vadbe,
* oblikujejo odgovoren odnos do lastnega zdravja, medsebojnega sodelovanja, zdrave tekmovalnosti in sprejemanje drugačnosti,
* spoštujejo pravila športnega obnašanja.

**Cilji predmeta**

* Skrb za skladen telesni razvoj ter navajanje na zdravo življenje,
* usvajanje in izpopolnjevanje športnih znanj, ki učencem omogočajo, da si v prostem času izberejo sebi primerne športne vsebine,
* krepitev zdravega občutka samozavesti in zaupanja vase,
* oblikovanje pozitivnih vedenjskih vzorcev (medsebojno sodelovanje in spoštovanje, strpnost, sprejemanje drugačnosti…),
* razumsko dojemanje pozitivnih učinkov redne športne dejavnosti in pridobivanje trajnih športnih navad,
* pozitivno doživljanje športa, ki bogati življenje, psihična sprostitev,
* učenci si oblikujejo stališča in vrednotni odnos do športa kot kulturne sestavine človekovega življenja,
* k celostnemu razumevanju športa in njegovih učinkov pripomore tudi povezovanje z vsebinami drugih predmetov.

 **Vsebina predmeta**

* Splošna kondicijska priprava
* Sodobne športne vsebine
* Plavanje in nekatere vodne dejavnosti
* Košarka
* Odbojka
* Nogomet
* Igre z loparji
* Pohodništvo
* Kolesarjenje

**Organizacija**

Predmet je enoletni in obsega 32 ur v devetem razredu. Pouk poteka enkrat tedensko v okviru rednega urnika. Nekatere vsebine, ki jih je možno opraviti le v strnjeni obliki, lahko potekajo zunaj urnika in zunaj šole. Ocenjevanje je številčno od 1 do 5.

**VERSTVA IN ETIKA 3**

Temeljna in težiščna kategorija 9. razreda je O S E B A, njena odgovorna dejavnost v svetu in skupnostih. Religiološko je letnik namenjen obravnavanju krščanstva, vključno z njegovimi viri (Biblija), pa tudi usmeritev (razsvetljenstvo, kritika religije, humanizem), ki so iz njega izšle ali ga spremljale v evropskem in slovenskem prostoru.

Pouk pa se nikakor ne bo izognil tudi negativnim učinkom neustreznega uresničevanja in zlorab krščanskih in humanističnih opredelitev.

**RETORIKA**

Je obvezen izbirni predmet v 9. razredu, ki učence nauči predvsem samostojnega, jasnega in kritičnega izražanja stališč v družbenem in zasebnem življenju. Cilj retorike je analiza ter pravilnejše in natančnejše oblikovanje argumentov in prepričevalnih tehnik na vseh področjih človekovega življenja in delovanja. Pri predmetu se učenci naučijo oblikovati pravilni govor in vsestransko oblikovanje govorne situacije. Razlikujejo dobre in slabe argumentacije…

**Cilji predmeta**

Učenci pri tem predmetu spoznajo:

* kaj je retorika,
* zakaj se je koristno učiti retorike,
* etiko dialoga,
* kaj je argumentacija,
* nastanek in zgodovino retorike,
* javno nastopanje in izražanje svojih stališč,
* zakaj so pomembni značaji govornikov in strasti poslušalcev,
* razliko med dobrimi in slabimi argumenti…

**ŠOLSKO NOVINARSTVO**

## Opredelitev predmeta

Je del sklopa tistih izbirnih predmetov (literarni klub, šolsko novinarstvo in gledališki klub), ki nadgrajuje predmet slovenščina.

Vsebine enoletnih sklopov se vsebinsko dopolnjujejo, možno pa je,

da se učenci seznanijo samo z enim enoletnim sklopom ali pa katerega preskočijo.

Razlogov za uvajanje tega predmeta je veliko:

* popolna medijska zasičenost sodobnih družb
* naraščanje pomena informacij
* pomembnost izobraževanja mladih za izzive prihodnosti…

## Splošni cilji predmeta

1. Učenci spoznavajo socialne zvrsti jezika:
* slovenska narečja
* interesne govorice (sleng) in funkcijske zvrsti jezika
* praktično-sporazumevalna
* strokovna in
* publicistična besedila.
1. Spoznavajo temeljne pojme v zvezi z mediji:
* časopis, časnik, RA, TV
* šolski časopis, razredni časopis, tematska številka
* uredništvo (glavni, likovni, odgovorni, tehnični urednik)
* ogledalo, stolpec, rubrike, kolofon
* lektor, korektor, dokumentalist…
1. Spoznavajo najbolj pogoste oblike stalnega sporočanja:
* vest, poročilo, reportaža, intervju, okroglo mizo, komentar, uvodnik, članek in oceno.

## Organizacija pouka

Posebnost predmeta: Nekaj ur bo izpeljanih v oblikI blok ur, saj si bomo ogledali lokalno TV, radio in časopisno hišo.

**POSKUSI V KEMIJI**

Izbirni predmet poskusi v kemiji se v programu osnovne šole povezuje s splošnoizobraževalnim predmetom kemija v 8. in 9. razredu in tudi s predmetom Naravoslovje v 7. razredu. Predstavlja nadgradnjo navedenih predmetov.

Izbirni predmet poskusi v kemiji omogoča učencem, da utrdijo, dopolnijo in poglobijo znanja, spretnosti in veščine, ki so jih pridobili pri pouku kemije. Učenci spoznavajo metode varnega eksperimentalnega dela v kemiji, razvijajo eksperimentalne spretnosti in eksperimentalni pristop, ki vključuje: postavljanje hipotez, opazovanje in opisovanje pojavov, preizkušanje, zbiranje in beleženje opažanj in rezultatov, sposobnost osmišljanja, predstavitve opažanj in rezultatov, prepoznavanje soodvisnosti in povezovanje teorije z življenjskim okoljem.

Pri izbirnem predmetu poskusi v kemiji se razvijajo in poglabljajo naravoslovna pismenost, osnove znanstvenega, kompleksnega mišljenja, različne spretnosti in veščine ter povezovanje teorije s prakso.

Izbirni predmet je namenjen učencem 9. Razreda.

Predstavlja zaključeno celoto, ki obsega 32 ur.